А Музей старажытнабеларускай культуры адправіў у Варонеж, леташнюю культурную сталіцу СНД, выставу “Мастацтва Беларусі: шлях у стагоддзях”. Дырэктар музея Барыс Лазука расказаў, што да расіян адпраўлена шмат рэчаў, якія ў часы ваяўнічага атэізму ратавалі з разбураных храмаў: “Варонежцы ўбачаць таксама ўборы святароў XVIII стагоддзя, слуцкія паясы — самы яркі элемент касцюма шляхцічаў таго часу. Гэта прадметы высокай культуры. Ім спадарожнічаюць вясковыя адзенне, посуд”.